Prašenje kak sportowu halu w Pančicach-Kukowje w zymskich měsacach wužiwać a předewšěm kak ju tepić a hač scyła, je so zašłe tydźenje wo horce diskusije postarało. Hač budźe jich přichodnje mjenje je dwělomne.
Pančicy-Kukow (SN/MWj). Sportowa hala w Pančicach-Kukowje budźe so w zymskich měsacach po wšěm zdaću jenož na dwěmaj dnjomaj wob tydźeń tepić. Tónle kompromis je wotwidźeć po rozmołwje w dźěłowej skupinje gmejny, wučerjow a staršich. Po zašłym posedźenju gmejnskeje rady so nětko zda, zo móže tež sportowe towarstwo Marijina hwězda z namjetom žiwe być. Jeho zastupjerjo na posedźenju radźićelow namołwjachu, dźěćom, zbrašenym a dorosćenym towarstwa dalše sportowanje zmóžnić.
szl_Latn szl_Latn